Den hemmelige klubben

***Den hemmelige klubben*** (*The Secret Club*) er en norsk dokumentarfilm med regi og manus av Kenneth Elvebakk. En hemmelig klubb for homofile ble etablert i Oslo i 1950, da homofili fremdeles var straffbart i Norge. Med mye humor og et snev av tristhet forteller fem eldre homoseksuelle menn om pirrende episoder fra ungdomstiden, samt de mange negative reaksjonene fra samfunnet rundt dem. Vi møter personer som var med å opprette den skandinaviske bevegelsen for likestilling av homofile. Den hemmelige klubben hadde premiere i programposten Fakta på lørdag på NRK1 15. februar 2003. Den ble siden vist på en rekke filmfestivaler i inn- og utland, og fikk blant annet svært positiv omtale i det amerikanske filmtidsskriftet *[[Variety]]*. En del av råmaterialet og sentrale intervjuer er levert til Skeivt arkiv. 

*Den hemmelige klubben* ble produsert av Hanne Myren i Medieoperatørene, og mottok støtte fra Norsk filmfond, Fond for lyd og bilde, Norsk kulturråd, Fritt Ord, Barne- og familiedepartementet, Sosial- og helsedirektoratet og NRK. Filmen er klippet av Torkel Gjørv, foto Haakon Wettre, grafikk og filmplakat Even Eidsten Westvang, lyd Kenneth Gustavsen og lydmix Olav Celius. 

I 2022 ble filmen oppgradert og vist på nytt i forbindelse med 50 års jubileet for opphevelsen av straffeloven §213. Det var Tor Fosse i Bergen internasjonale Filmfestival som fikk laget en kinokopi og filmen ble vist både i Bergen og i Oslo med engelske undertekster.  

## Medvirkende
Sentrale skikkelser i dokumentarfilmen er Arne Heli (78) som var både far og bestefar og hans lesbiske venninne Vigdis Bunkholdt (66). Hans Marius Trøseid (68) som bestemte seg for å leve resten av livet i sølibat og som ikke turte våre åpen homofil på 50-tallet. Ulf Tveten (68) giftet seg først med en kvinne og siden med en mann og forteller i filmen om begge forholdene. Andre medvirkende er Kjell Öhman (67) fra Sverige og Gay-Seniorerna i Stockholm, og Axel Axgil (86) fra Danmark. Vi ser et glimt av både Axel og Eigil Axgil, som var det første homofile paret i verden til å inngå homofilt partnerskap. Mot slutten av filmen ser vi Arne Heli ta danskebåten fra Oslo til København for å besøke Axel Axgil.  

## Filmfestivaler
*Tromsø Internasjonale Filmfestival
*Dokumentarfilmfestivalen i Volda
*Kortfilmfestivalen i Grimstad
*Skeive filmer i Oslo 											
*Lisbon Gay and Lesbian Film Festival 				
*Pink Film Days, Amsterdam							
*FIPA, Festival International de Programmes Audiovisuels 	
*FGLB, Brussels Gay & Lesbian Film Festival 				
*Torino Gay & Lesbian Film Festival						
*Padova Gay and Lesbian Film Festival					
*Pisa Gay and Lesbian Film Festival						
*Rome Gay and Lesbian Film Festival					
*InsideOut, Toronto Lesbian and Gay Film Festival     		
*New Festival Inc., New York							
*Kombat, Queer och Feministisk Filmfestival, Stockholm		
*Kombat, Queer och Feministisk Filmfestival, Göteborg		
*Reel Affirmation Film festival, Washington D.C. 			
*Vinokino, Lesbian and Gay Film Festival, Helsinki			
*Vinokino, Lesbian and Gay Film Festival, Turku			
*Mix Brasil, Sao Paulo, Rio and Brasilia					
*Västerås Gay Film Festival							
*The Pink Festival, Manila								
*Identities, Queer Film Festival, Vienna			
*Slovenia Lesbian and Gay Film Festival	
*Homouka i Trondheim	

## Priser
*Beste dokumentarfilm, Mix Brasil
*Filmen ble også nominert til den norske regjeringens menneskerettighetspris.

## Referanser


## Eksterne lenker
*